L 141/44
DA
Den Europæiske Unions Tidende
31.5.2023
KOMMISSIONENS GENNEMFØRELSESAFGØRELSE (EU) 2023/1053 af 30. maj 2023 om regler for anvendelsen af Europa-Parlamentets og Rådets forordning (EU) 2023/588 for så vidt angår operationelle krav for statslige tjenester, der leveres i henhold til EU-programmet for sikker konnektivitet og dets tjenesteportefølje
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2023/588 af 15. marts 2023 om oprettelse af EU-programmet for sikker konnektivitet for perioden 2023-2027 (1), særlig artikel 9, stk.
2, og artikel 10, stk.
4 og 5, og ud fra følgende betragtninger: (1)
EU-programmet for sikker konnektivitet, der blev oprettet ved forordning (EU) 2023/588, har til formål at sikre, at statslige brugere på længere sigt får leveret og har uafbrudt adgang over hele verden til sikre, uafhængige, pålidelige og omkostningseffektive statslige satellitkommunikationstjenester, ved at oprette et sikkert konnektivitetssystem under civil kontrol.
(2)
Der bør fastsættes operationelle krav i henhold til EU-programmet for sikker konnektivitet i form af tekniske specifikationer og gennemførelsesplaner for statslige tjenester, der navnlig vedrører krisestyring, overvågning og forvaltning af central infrastruktur, herunder diplomatiske kommunikationsnet og forsvars-kommunikationsnet og andre statslige brugeres behov.
(3)
Tjenesteporteføljen for statslige tjenester bør fastlægges, herunder tjenester, der er begrænset til statsligt autoriserede brugere baseret på den statslige infrastruktur, samt tjenester til statslige brugere baseret på den kommercielle infrastruktur, såsom sikre, verdensomspændende tjenester med lav latenstid eller verdensomspændende smalbåndstjenester.
Tjenesteporteføljen for statslige tjenester bør tage hensyn til tjenesteporteføljen af statslige satellitkommunikationstjenester (»GOVSATCOM«), der er fastlagt inden for rammerne af Europa-Parlamentets og Rådets forordning (EU) 2021/696 (2).
(4)
Foranstaltningerne i denne afgørelse er i overensstemmelse med udtalelsen fra det programudvalg, der er nedsat ved artikel 107 i forordning (EU) 2021/696 —
VEDTAGET DENNE AFGØRELSE:
Artikel 1 Tjenesteporteføljen for statslige tjenester, der leveres under EU-programmet for sikker konnektivitet 1.
Det system, der gennemfører EU-programmet for sikker konnektivitet, skal være udformet med henblik på at levere eller muliggøre følgende satellitkommunikationstjenester: a) følgende tjenester, der tilbydes statslige brugere på grundlag af den statslige infrastruktur: i) tjeneste #1: robust, verdensomspændende tjeneste med lav latenstid ii) tjeneste #2: rumdatarelæer (1) EUT L 79 af 17.3.2023, s. 1.
(2) Europa-Parlamentets og Rådets forordning (EU) 2021/696 af 28. april 2021 om oprettelse af Unionens rumprogram og Den Europæiske Unions Agentur for Rumprogrammet og om ophævelse af forordning (EU) nr.
912/2010, (EU) nr.
1285/2013 og (EU) nr.
377/2014 og afgørelse nr.
541/2014/EU (EUT L 170 af 12.5.2021, s. 69).